|  |
| --- |
| PRITARTA |
| Klaipėdos miesto savivaldybės |
| tarybos 2016 m. kovo 10 d. |
| sprendimu Nr. T1-76 |

**„Baltic Sail“ organizavimo 2017–2021 metais sutartis**

**I. Bendrosios nuostatos**

1. Vykstančias uosto šventes „Baltic Sail“ organizuoja atitinkami miestai, kurie skatina tradicinių burlaivių ir senovinių laivų savininkus leistis į kelionę po Baltijos jūrą, aplankant atitinkamų miestų uostus.

2. „Baltic Sail“ siekia remti tradicinį buriavimą, kaip Europos jūrinės kultūros paveldo dalį, ir paversti jį Baltijos regiono prekės ženklu.

3. „Baltic Sail“ prekės ženklas siekia remti Baltijos regiono rinkodarą ir aktyvų bendradarbiavimą regione bei tarp miestų narių ir miestų asocijuotų narių. „Baltic Sail“ vadovaus siekiant sukurti jūrinio turizmo tinklą Baltijos jūros regione.

**II. „Baltic Sail“ sutarties subjektai, „Baltic Sail“ asociacija**

4. Pasirašant šią sutartį ir atsižvelgiant į pasibaigusią anksčiau galiojusią 2012–2016 metų sutartį, „Baltic Sail“ bus organizuojama bendradarbiaujant Nystedui, Danija, Gdanskui, Lenkija, Karlskronai, Švedija, Klaipėdai, Lietuva, Rygai, Latvija, ir Rostokui, Vokietija, toliau vadinamiems „Baltic Sail“ asociacijos nariais, nuo 2017 iki 2021 metų.

5. „Baltic Sail“ asociacija atvira kitiems suinteresuotiems miestams. Sprendimai dėl „Baltic Sail“ plėtros ir naujų narių turi būti priimami vienbalsiai.

6. Miestai, ketinantys nutraukti partnerystę su „Baltic Sail“ asociacija nesibaigus sutarties galiojimo laikui, privalo prieš vienus metus raštiškai apie tai informuoti „Baltic Sail“ komitetą. Sutarties nutraukimo priežasčių nurodyti nereikalaujama.

7. „Baltic Sail“ yra atvira asocijuotiems nariams: jūrų muziejams, turizmo organizacijoms, plaukioti galinčių senovinių laivų savininkams, senovinių laivų agentūroms, nepriklausomų jūrų asociacijoms, uostų muziejams, uosto subjektų privatiems asmenims, kurie suinteresuoti jūrinio turizmo plėtra, kuri pagrįsta jūrinių paveldu, tačiau negali organizuoti jūrinių „Baltic Sail“ renginių.

**III. „Baltic Sail“ komitetas**

8. „Baltic Sail“ komitetas – tai oficialus sprendimus priimantis organas „Baltic Sail“ asociacijoje. Į komiteto sudėtį įeina po vieną miesto nario atstovą, kuris yra paskirtas atitinkamo miesto, atstovauja jo interesams ir turi balsavimo teisę. Asocijuotiems nariams ir trečiosioms šalims leidžiama dalyvauti susirinkimuose svečio teisėmis, teikti rekomendacijas ir patarimus, tačiau be teisės balsuoti.

9. Komitetas pateikia ir priima sprendimus, susijusius su „Baltic Sail“ organizavimu, rinkodara ir kitomis bendrosiose nuostatose paminėtomis užduotimis, reguliariuose susitikimuose, remdamasis paprasta balsų dauguma. Komitetas turi teisę balsuoti, jeigu eiliniame susitikime yra susirinkę dauguma miestų narių atstovų. Jeigu nėra susirinkusi miestų narių atstovų dauguma, komitetas automatiškai turi teisę balsuoti kitame susitikime.

10. Posėdžių turinys, rezultatai ir sprendimai yra surašomi protokole. Protokoluoja miesto, kuriame rengiamas posėdis, atstovas, o protokolą patvirtina visi komiteto nariai. Komiteto posėdį organizuojantis miestas yra atsakingas ir už posėdžio darbotvarkės sudarymą, kuri iš anksto turi būti suderinama su visais komiteto nariais.

11. Komiteto posėdžiai vyksta 3–4 kartus per metus ir yra rengiami kiekviename mieste paeiliui, posėdžių grafikas nustatomas paskutinio metų posėdžio metu. Kiekvienas miestas narys turi teisę pareikalauti sušaukti neeilinį posėdį.

**IV. SUTARTIES VYKDYMAS**

12. Pagrindinis šios sutarties tikslas ir vykdymo būdas – įgyvendinti bendrus „Baltic Sail“ rinkodaros veiksmus ir rinkodaros akcijas, organizuojant jūrines uosto šventes, turinčias skirtingus pavadinimus ir prekės ženklus, kuriose gali būti reklamuojami neturintys „Baltic Sail“ vardo ir prekės ženklo, bei ruošti bendrą rinkodaros veiksmų planą miestams nariams bei asocijuotiems nariams su bendra „Baltic Sail“ vėliava, kuris reklamuos „Baltic Sail“ prekinį ženklą, remiantis šia sutartimi.

13. Visi miestai nariai padeda vieni kitiems organizuoti uosto šventes. Ši pagalba pasireiškia pritraukiant burlaivius dalyvauti miestų šventėse, ieškant klientų, norinčių keliauti senoviniais burlaiviais, pritraukiant žiūrovus dalyvauti šventėje bei menininkų ir kultūrinių grupių mainais.

14. Kiekvienas miestas narys yra asmeniškai atsakingas už renginio organizavimą savo mieste. Visiems laivams, pakviestiems dalyvauti į „Baltic Sail“ uosto šventę, turi būti sudaromos atitinkamos švartavimosi sąlygos (taikomas nulinis tarifas) bei suteikiamos locmano ir vilkiko paslaugos (pirmo įplaukimo į uostą bei paskutinio išplaukimo iš uosto), kurias dengia miestas.

15. Kiekvienas miestas narys, atsižvelgdamas į vietos sąlygas bei taisykles, gali pasiūlyti dalyvaujantiems burlaiviams ir kitas paslaugas (elektrą, vandenį, leidimą įgulų nariams nemokamai apsilankyti muziejuose, naudotis viešuoju transportu) arba šių paslaugų teikimą suderinti su kitais miestais nariais.

16. Draudžiama bet kokiais būdais trukdyti kitiems miestams nariams organizuoti šventes.

17. Atskiriems miestams nariams draudžiama pasirašyti rėmimo sutartį, kurioje būtų įvardytos „Baltic Sail“ šventės visuose miestuose nariuose. Sprendimas dėl visos „Baltic Sail“ šventės programos rėmėjo, jo dalyvavimo ir pristatymo turi būti vienbalsiai priimtas „Baltic Sail“ komitete.

18. Miestai nariai ir (ar) asocijuoti nariai savo veikla ir lėšomis taip pat įsipareigoja propaguoti „Baltic Sail“ asociaciją ir (ar) jos asocijuotus narius regioninėje ir nacionalinėje žiniasklaidoje.

**V. Bendras rinkodaros planas**

19. Bendri visų partnerių rinkodaros veiksmai bus vykdomi remiantis bendru rinkodaros planu, kuris parengiamas nustatytam laikotarpiui iš anksto. Rostokas yra atsakingas už bendro 2017–2021 metų rinkodaros plano projekto parengimą, kuris po jo aptarimo ir patvirtinus „Baltic Sail“ komitetui taps privalomu dokumentu visiems miestams nariams ir asocijuotiems nariams.

20. Šiame dokumente yra apibrėžta miestų narių atsakomybė dėl darbų atlikimo terminų, rinkodaros veiksmų įgyvendinimo, rinkodaros tikslams leidžiamos informacinės medžiagos bendro kiekio ir platinimo kanalų.

21. Rinkodaros plane pateikiama numatomų bendros rinkodaros veiklos, veiksmų, bendrų reklaminių leidinių išlaidų sąmata. Už sąmatoje numatytų darbų užsakymą ir apmokėjimą, jei nebus nutarta kitaip, atsakingas Rostoko miestas. Metinę bendro rinkodaros plano įgyvendinimo apžvalgą ir finansinę ataskaitą už jį miestams nariams ir (ar) asocijuotiems nariams pateiks Rostoko miestas.

22. Einamasis bendras rinkodaros planas yra šios sutarties priedas.

**VI. Dalyvavimo mokestis**

23. Kiekvienas miestas narys privalės sumokėti metinį 5000 eurų dalyvavimo mokestį, pervesdamas pinigus į Rostoko miesto pateiktą sąskaitą ne vėliau kaip kiekvienų metų rugsėjo 30 d. už Rostoko miesto iš anksto sumokėtas išlaidas, susijusias su bendra rinkodaros veikla, laikantis iš anksto visų bendrai priimto rinkodaros plano.

24. Metinis asocijuotų narių mokestis – 1000 eurų.

25. Tiek „Baltic Sail“ miestai nariai, tiek ir asocijuoti nariai turi gauti naudos iš bendros veiklos: pritraukti daugiau žiūrovų ar lankytojų į savo miesto organizuojamą šventę, stiprinti „Baltic Sail“ miestų narių ir kitų asociacijos narių patrauklumą, populiarumą ir išskirtinumą, kurti naujus puikius jūrinio turizmo produktus, pradėti bendras rinkodaros kampanijas, naudotis ir reklamuoti miesto ar regiono kultūrinius išteklius, prisidėti prie jūrinio paveldo išsaugojimo, bendrai organizuoti renginius ir šventes, pristatyti viena kitą įvairiose mugėse ir parodose bei žiniasklaidoje ir t. t. Bus dalijamasi patirtimi, įgyta dirbant su įvairiais tinklais ir partneriais.

26. Rostoko miestas yra atsakingas už visos buhalterijos tvarkymą ir finansinį balansą bei su tuo susijusių dokumentų tvarkymą.

27. Papildomų išlaidų sąmata yra tvirtinama „Baltic Sail“ komitete. Ta pati procedūra taikoma likučio atveju. Bet koks likutis neturi būti grąžinamas miestui nariui, o turi būti paliktas naudoti kitiems bendriems projektams, vykdomiems pagal šią sutartį.

28. Priklausomai nuo ekonominės situacijos (bendrų pajamų ir bendrų išlaidų), daugiausia 25 % nuo miesto nario Rostoko surinkto metinio dalyvių mokesčio arba po atskiros sutarties ir iš atskiros „Hanse Sail Association Rostock“ sąskaitos bus pervedama finansuoti „Baltic Sail“ fondą, siekiant paremti Baltijos jūrinį paveldą, pirmiausia – nuolat reguliariai plaukiojančius senovinius laivus. Šis fondas veiks pagal taisykles, kurias bendrai aptars ir vėliau patvirtins „Baltic Sail“ komitetas. Fondas bus įkurtas ir pradės veikti iki šios sutarties galiojimo pabaigos.

**VII. Baigiamosios nuostatos**

29. Visi konfliktai ar ginčai, susiję su šia sutartimi, bus sprendžiami „Baltic Sail“ komiteto posėdžiuose. Europos teisė bus pagrindinis dokumentas ginčams spęsti, jei joks teisinis sprendimas ar susitarimas nebus priimtas, ypač iškilus finansiniams klausimams. Kiekvienas prašymas, pataisymas ar priedas prie susitarimo privalo būti patvirtintas raštu.

|  |
| --- |
| **Miestai nariai** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Karlskronos miestas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Klaipėdos miestas |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rostoko miestas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Guldborgsundo savivaldybė Niukiobingas  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Gdansko miestas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rygos miestas |
| **Asocijuoti nariai** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Karlskronos Jūrų muziejus | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Gdansko nacionalinis jūrų muziejus |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rostoko laivų statybos muziejus |  |